Daily Focus-บล.ฟินันเซีย ไซรัส
Daily Focus-บล.ฟินันเซีย ไซรัส ประจำวันที่ 1 มี.ค.66
Daily Focus-บล.ฟินันเซีย ไซรัส ประจำวันที่ 1 มี.ค.66
1 มี.ค. 2566

บล.ฟินันเซีย ไซรัส ประเมินแนวโน้มตลาดวันนี้ (1 มี.ค.66) คาด SET ยังแกว่ง Sideways to Sideways Down โดยมีแนวรับหลักที่บริเวณ 1,600-1,610 จุด ตลาดยังขาดปัจจัยบวกใหม่และยังคงให้น้ำหนักกับประเด็นเงินเฟ้อสหรัฐฯที่ลงช้า และดอกเบี้ยของ FED ที่ยังปรับตัวขึ้นต่อเนื่องและทรงตัวในระดับสูงนานกว่าคาด ส่งผลให้เม็ดเงินยังไหลออกจากสินทรัพย์เสี่ยงในระยะสั้น
อย่างไรก็ตามจาก Bond Yield ของสหรัฐฯที่ปรับตัวราว 70 bps ในเดือน ก.พ. เรามองว่าเริ่มสะท้อนปัจจัยดังกล่าวไปมากพอสมควร รวมถึง SET Index ที่ปรับฐานลงกว่า 4% เริ่มสะท้อนภาพกำไรไตรมาส 4/65 ของบจ.ที่ต่ำกว่าคาดไปบางส่วนแล้ว ระยะสั้นกระแสเงินทุนยังมีแนวโน้มไหลออกแต่คาดปริมาณจะเริ่มบางลง
พร้อมมองจังหวะปรับฐานของดัชนีในช่วงปลายไตรมาส 1/66 ถึงไตรมาส 2/66 ซึ่งมีโอกาสเป็น Bottom ของรอบเป็นโอกาสในการสะสมระยะกลาง-ยาวจากดอกเบี้ยของ FED ที่จะ Peak และหยุดปรับขึ้น ขณะที่เศรษฐกิจไทยคาดยังทยอยเร่งตัวและมี Catalyst จากการหาเสียงเลือกตั้งที่จะมีเม็ดเงินสะพัดช่วยกระตุ้นเศรษฐกิจโดยเฉพาะการบริโภค
กลยุทธ์ : เลือกเก็งกำไรหุ้นที่มีปัจจัยบวกเฉพาะตัว//ระยะกลาง-ยาวทยอยสะสมหุ้นช่วงตลาดปรับฐานบริเวณ 1,600 จุดหรือต่ำกว่า
หุ้นเด่นเดือน มี.ค. : AAV, ASW, BEYOND, M, NSL